b'\n_START_ARTICLE_\nMikalojus Sapiega (1644)\n_START_SECTION_\nBiografija\n_START_PARAGRAPH_\nLietuvos magnat\xc5\xb3 Sapieg\xc5\xb3 gimin\xc4\x97s, Kodenio linijos atstovas, herbo \xe2\x80\x9eLis\xe2\x80\x9c savininkas. Polocko vaivados Mikalojaus Sapiegos (1545\xe2\x88\x921599) antrasis s\xc5\xabnus nuo santuokos su kunigaik\xc5\xa1tyte Ana Andrejevna Vi\xc5\xa1niovecka (m. apie 1595)._NEWLINE_Jaunyst\xc4\x97je kartu su broliu Kristupu sapiega daug keliavo po Vakar\xc5\xb3 Europ\xc4\x85, mok\xc4\x97si j\xc4\x97zuit\xc5\xb3 kolegiume, Braneve (Bransburge), po to universitetuose Vienoje, Trire, Maince (1608), Pary\xc5\xbeiuje (1609\xe2\x88\x921610) ir Madride (1611). Taip pat broliai aplank\xc4\x97 Rom\xc4\x85 (1612) ir Maltos sal\xc4\x85 (1613). 1613 met\xc5\xb3 spal\xc4\xaf Mikalojus ir Kristupas Sapiegos gr\xc4\xaf\xc5\xbeo \xc4\xaf t\xc4\x97vyn\xc4\x99.  _NEWLINE_Gr\xc4\xaf\xc5\xbe\xc4\x99 i\xc5\xa1 u\xc5\xbesienio namo Mikalojus Sapiega paband\xc4\x97 prad\xc4\x97ti politin\xc4\x99 karjer\xc4\x85, kuri, ne\xc5\xbeiurint \xc4\xaf giminai\xc4\x8dio, Lietuvos did\xc5\xbeiojo Leono Sapiegos palaikym\xc4\x85, i\xc5\xa1  prad\xc5\xbei\xc5\xb3 nepavyko. 1621 metais buvo i\xc5\xa1rinktas pasiuntiniu \xc4\xaf seim\xc4\x85, 1622 metais tapo Lietuvos tribumolo deputatu. _NEWLINE_1625\xe2\x88\x921627 metais Mikalojus Sapiega v\xc4\x97l buvo u\xc5\xbesienyje, pagrinde Italijoje. 1627 metais gr\xc4\xaf\xc5\xbe\xc4\x99s namo gavo Lietuvos did\xc5\xbeiojo v\xc4\x97liavininko pareigyb\xc4\x99. _NEWLINE_1632 metais Lietuvos didysis v\xc4\x97liavininkas Mikalojus Sapiega dalyvavo Lenkijos karaliaus Zigmanto II Vazos laidotuv\xc4\x97se. 1634 metais Lietuvos tribunolo mar\xc5\xa1alkos pareigose sutiko karali\xc5\xb3 Vladislov\xc4\x85 ir karalait\xc4\xaf Jon\xc4\x85 Kazimier\xc4\x85, g\xc4\xaf\xc5\xbetan\xc4\x8dius i\xc5\xa1 Smolensko kampanijos. 1637 ir 1638 metais buvo renkamas pasiuntiniu \xc4\xaf seim\xc4\x85.  _NEWLINE_1638 met\xc5\xb3 liep\xc4\x85 Mikalojus Sapiega gavo Minsko vaivados pareigyb\xc4\x99, o t\xc5\xb3 pa\xc4\x8di\xc5\xb3 mt\xc5\xb3 lapkrit\xc4\xaf tapo Bresto vaivada. 1642 metais Lenkijos karalius Vladislovas Vaza, kad sustiprinti Sapieg\xc5\xb3 pozicijas Lietuvoje, Mikaloj\xc5\xb3 Sapiega paskyr\xc4\x97 Vilniaus ka\xc5\xa1telionu.'